**Էնդի** (1987, Հարվարդ, Քլեյ շրջան, Նեբրասկա, ԱՄՆ - հոկտեմբերի 19, 1991(1991-10-19), Հասթինգս, Նեբրասկա, ԱՄՆ), մոխրագույն սագ, որը ծնվել է առանց թաթերի թաղանթային մասի։ Հայտնի է դարձել որպես «Սպորտային կոշիկներով սագ»։ Սպանվել է 1991 թվականին անհայտ հանցագործի կողմից։

Պատմություն
-----------

Մոխրագույն սագը, որը ստացել է Էնդի մականունը, ձվից դուրս է եկել 1987 թվականին՝ առանց ոտքերի թաղանթավոր մասերի, և ապրել է Նեբրասկա նահանգի Հարվարդի ֆերմայում։ Երբ Էնդին երկու տարեկան էր, մոտակա Հասթինգս քաղաքից Ջին Ֆլեմինգը իմացել է թռչնի ծանր վիճակի մասին։ Ֆլեմինգը հաշմանդամ երեխաների համար տեղական բարեգործական կազմակերպության անդամ էր և գյուտարար։ Ֆլեմինգը Էնդիին և նրա ընկերուհուն՝ Պոլլի սագին, տեղափոխել է Հասթինգսի իր ֆերմա։

Էնդիին սքեյթբորդի նման պրոթեզներով ավելի մեծ շարժունակություն ապահովելու վաղ փորձերն անհաջող էին։ Այնուհետև Ֆլեմինգը Էնդիին հագցրել է հատուկ ընտրված համապատասխան մանկական կոշիկներ և հաջողությամբ սովորեցրել թռչունին քայլել դրանցով։ Այնուհետև Էնդին գրավել է լրատվամիջոցների և սպորտային հագուստ արտադրողի ուշադրությունը, որոնք առաջարկել են ցմահ կոշիկներ մատակարարելու գործարք։

Էնդին դարձել է օրինակ, հատկապես հաշմանդամ երեխաների համար։ Իր սպորտային կոշիկներով Էնդին կարողանում էր քայլել, լողալ և թռչել, ինչը պետք է հույս ներշնչի հաշմանդամություն ունեցող մարդկանց։

1991 թվականի հոկտեմբերի 19-ին Էնդին անհետացել է, իսկ մեկ օր անց նրան սատկած են գտել տեղի այգում՝ առանց գլխի և թևերի։ Սպանողին բռնելու համար տեղի համայնքը հանգանակել է 10,000 ԱՄՆ դոլար պարգևավճար։ Հանցագործի ինքնությունը պարզել չի հաջողվել։

2000 թվականին տեղի երկու բնակիչներ՝ Յան և Էդ Ֆաուլերները, Ֆլեմինգի ֆերմայում կանգնեցրել են Էնդի սագի հուշարձանը։ Ամերիկայի որոշ տնային տնտեսություններում սագերին սկսել են Էնդիի օրինակով կոշիկներ հագցնել, որպեսզի պաշտպանեն նրանց թաթերը վնասվելուց։

Տես նաև
-------

* Անգլուխ ճուտիկ Մայք

Ծանոթագրություններ
------------------

1. 1 2  Kringiel, Danny (2018 թ․ հուլիսի 23). "Schräger Vogel: Das blutige Ende der Sneaker-Gans". *Spiegel Online* (in German). Retrieved 2018 թ․ հուլիսի 23.`{{cite news}}`: CS1 սպաս․ չճանաչված լեզու (link)
2. ↑  Bricklin, Mark (1999 թ․ ապրիլի 1). *Pets, Part of the Family: The Total Care Guide for All the Pets in Your Life* (in անգլերեն). Rodale. ISBN 9781579541255.
3. ↑  *The Reader's Digest* (in անգլերեն). Reader's Digest Association. 1989.
4. ↑  "Andy, the Footless Goose". *History Nebraska* (in անգլերեն). Արխիվացված է the original 2018 թ․ հուլիսի 23-ին. Retrieved 2018 թ․ հուլիսի 23. `{{cite news}}`: Unknown parameter `|dead-url=` ignored (`|url-status=` suggested) (help)
5. ↑  "A Footnote On Andy The Goose". *tribunedigital-chicagotribune* (in անգլերեն). Retrieved 2018 թ․ հուլիսի 23.
6. ↑  "Murder Most Fowl". *PEOPLE.com* (in անգլերեն). Retrieved 2018 թ․ հուլիսի 23.
7. ↑  "Beloved Footless Goose is Slain" (in ամերիկյան անգլերեն). Արխիվացված է the original 2018 թ․ հուլիսի 24-ին. Retrieved 2018 թ․ հուլիսի 24. `{{cite news}}`: Unknown parameter `|dead-url=` ignored (`|url-status=` suggested) (help)
8. ↑  "The Goose Who Wore Nikes, and the Mystery of Who Murdered Him". *Atlas Obscura* (in անգլերեն). 2016 թ․ հոկտեմբերի 19. Retrieved 2018 թ․ հուլիսի 23.
9. ↑  "W.E." (in անգլերեն). Retrieved 2018 թ․ հուլիսի 23.

Արտաքին հղումներ
----------------

* Էնդիի տապանաքարը